Predkladacia správa

	Ministerstvo dopravy, pôšt a telekomunikácií Slovenskej republiky, predsedajúce Rade vlády Slovenskej republiky pre bezpečnosť cestnej premávky, predkladá na základe uznesenia vlády Slovenskej republiky č. 391/2005, bodu B.2  Informáciu o vyhodnotení účinnosti opatrení Národného plánu na zvýšenie bezpečnosti cestnej premávky na II. polrok 2005 s výhľadom do roku 2010 za rok 2007.

Informácia je spracovaná z podkladov, ktoré dodali za jednotlivé rezorty členovia Rady vlády SR pre bezpečnosť cestnej premávky. Materiál zohľadňuje, v súlade s národným plánom, vývoj činností v problematike za obdobie jedného roka a načrtáva ďalšie úlohy, ktorých realizácia je zameraná na zvýšenie bezpečnosti všetkých účastníkov cestnej premávky na Slovensku. 

	Predkladaný materiál obsahuje štatistické ukazovatele dopravnej nehodovosti a komentáre, prierez aktivitami realizovanými v roku 2007, ako aj úlohy na rok  2008 a záver. Informácia bola prerokovaná s členmi Rady vlády SR pre bezpečnosť cestnej premávky.  

Materiál má charakter informácie, preto neobsahuje návrh uznesenia vlády Slovenskej republiky.